

**แผนการจัดการเรียนรู้ที่ ๒**

**หน่วยการเรียนรู้ที่** ๗ การพูดอย่างมืออาชีพ **เรื่อง** หลักการฟัง ดู และพูด

**วิชา** ภาษาไทย **ชื่อรายวิชา** ท ๒๒๑๐๑  **กลุ่มสาระการเรียนรู้** ภาษาไทย

**ชั้น** มัธยมศึกษาปีที่ ๒ **ภาคเรียนที่** ๑ **ปีการศึกษา** ๒๕๖๓ **เวลา** ๕๐ นาท**ี**

**ผู้สอน**  อาจารย์จารุวัลย์ พิมผนวช

**มาตรฐานการเรียนรู้**

มาตรฐาน ท ๓.๑ สามารถเลือกฟังและดูอย่างมีวิจารณญาณ และพูดแสดงความรู้ ความคิด และความรู้สึกในโอกาสต่าง ๆ อย่างมีวิจารณญาณและสร้างสรรค์

**ตัวชี้วัด**

ท ๓.๑ ม ๒/๑ พูดสรุปความจากเรื่องที่ฟังและดู

ท ๓.๑ ม ๒/๒ วิเคราะห์ข้อเท็จจริง ข้อคิดเห็น และความน่าเชื่อถือของข่าวสารจากสื่อต่าง ๆ

ท ๓.๑ ม ๒/๔ พูดในโอกาสต่าง ๆ ได้ตรงวัตถุประสงค์

ท ๓.๑ ม ๒/๕ พูดรายงานประเด็นหรือเรื่องที่ศึกษาค้นคว้าจากการฟัง การดู และการสนทนา

**จุดประสงค์การเรียนรู้**

๑. นักเรียนสามารถสรุปเรื่องที่ฟังและดูได้

๒. นักเรียนสามารถพูดแสดงความคิดเห็นเกี่ยวกับเรื่องที่ฟังและดูได้

**สาระสำคัญ**

การฟังและการดูของคนเราในแต่ละวัน จะมีทั้งสิ่งที่เป็นความรู้และสิ่งที่เป็นความบันเทิง เราจะต้องเลือกฟังและเลือกดูอย่างมีวิจารณญาณ เพื่อให้เกิดประโยชน์สูงสุดกับตนเอง

การฟังและดูสิ่งที่เป็นความรู้ควรฟังและดูอย่างตั้งใจ พิจารณาไตร่ตรองความรู้ ข้อเท็จจริง มีมารยาทในการฟัง อีกทั้งควรจดบันทึกความรู้จากเรื่องที่ฟังและดูเพื่อหาข้อมูลเพิ่มเติมจากเรื่องนั้น ๆ อีกด้วย

การฟังและดูสิ่งที่เป็นความบันเทิงควรฟังและดูอย่างตั้งใจ พิจารณาว่าสารนั้นให้ความบันเทิงมากน้อยเพียงใด ใช้จินตนาการตามเรื่องนั้น ๆ อีกทั้งพิจารณาความคิดสร้างสรรค์ของเรื่องนั้น ๆ ด้วย

**สาระการเรียนรู้**

**ความรู้**

หลักการฟังและดูสื่อรูปแบบต่าง ๆ

**ทักษะกระบวนการทางภาษาไทย**

สามารถใช้ภาษาติดต่อทั้งการรับรู้และถ่ายทอดความรู้สึกนึกคิดอย่างมีประสิทธิภาพและสัมฤทธิ์ผล

**คุณลักษณะอันพึงประสงค์**

ใฝ่เรียนรู้

**สมรรถนะสำคัญ** ๑. ความสามารถในการสื่อสาร

๒. ความสามารถในการคิด

**กิจกรรมการเรียนรู้**

กิจกรรมนำเข้าสู่บทเรียน

๑. ครูทบทวนหลักการในการฟังและดู

กิจกรรมพัฒนาผู้เรียน

๒. ครูให้นักเรียนจับคู่กันจากนั้นดูวิดีโอ ๒ เรื่อง ได้แก่ ๑. เจ๊ดาตลาดแตก ๒. ครูประจักษ์ และเขียนสิ่งที่ได้จากวิดีโอทั้ง ๒ ลงบนกระดานเสริมปัญญา

๓. ครูถามคำถามแก่นักเรียน ได้แก่ ๑. จากวิดีโอเรื่อง เจ๊ดาตลาดแตก นักเรียนได้ข้อคิดอะไรบ้าง (แนวการตอบ อย่าตัดสินคนที่ภายนอก) ๒. จากวิดีโอเรื่อง ครูประจักษ์ นักเรียนได้ข้อคิดอะไรบ้าง (แนวการตอบ เราไม่ควรตัดสินใครทั้งที่ยังไม่ได้ฟังเหตุผลของเขา) จากนั้นให้นักเรียนจดข้อคิดที่ได้และสรุปหลักในการฟังและดูลงในสมุดจดบันทึก

กิจกรรมรวบยอด

๔. นักเรียนและครูร่วมกันสรุปหลักในการฟังและดูและข้อเสียของการไม่มีวิจารณญาณในการฟัง

**สื่อการเรียนรู้/แหล่งการเรียนรู้**

๑. วิดีโอเรื่อง เจ๊ดาตลาดแตก

๒. วิดีโอเรื่อง ครูประจักษ์

๓. กระดานเสริมปัญญา

**การวัดและประเมินผล**

| **เป้าหมาย** | **หลักฐาน** | **เครื่องมือวัด** | **เกณฑ์การประเมิน** |
| --- | --- | --- | --- |
| **สาระสำคัญ**  การฟังและการดูของคนเราในแต่ละวัน จะมีทั้งสิ่งที่เป็นความรู้และสิ่งที่เป็นความบันเทิง เราจะต้องเลือกฟังและเลือกดูอย่างมีวิจารณญาณ เพื่อให้เกิดประโยชน์สูงสุดกับตนเอง  การฟังและดูสิ่งที่เป็นความรู้ควรฟังและดูอย่างตั้งใจ พิจารณาไตร่ตรองความรู้ ข้อเท็จจริง มีมารยาทในการฟัง อีกทั้งควรจดบันทึกความรู้จากเรื่องที่ฟังและดูเพื่อหาข้อมูลเพิ่มเติมจากเรื่องนั้น ๆ อีกด้วย  การฟังและดูสิ่งที่เป็นความบันเทิงควรฟังและดูอย่างตั้งใจ พิจารณาว่าสารนั้นให้ความบันเทิงมากน้อยเพียงใด ใช้จินตนาการตามเรื่องนั้น ๆ อีกทั้งพิจารณาความคิดสร้างสรรค์ของเรื่องนั้น ๆ ด้วย | สมุดจดบันทึก | ตรวจสมุดจดบันทึก | ร้อยละ ๖๐ ผ่านเกณฑ์ |
| **ตัวชี้วัด**  ท ๓.๑ ม ๒/๑ พูดสรุปความจากเรื่องที่ฟังและดู  ท ๓.๑ ม ๒/๒ วิเคราะห์ข้อเท็จจริง ข้อคิดเห็น และความน่าเชื่อถือของข่าวสารจากสื่อต่าง ๆ  ท ๓.๑ ม ๒/๔ พูดในโอกาสต่าง ๆ ได้ตรงวัตถุประสงค์  ท ๓.๑ ม ๒/๕ พูดรายงานประเด็นหรือเรื่องที่ศึกษาค้นคว้าจากการฟัง การดู และการสนทนา | สมุดจดบันทึก | ตรวจสมุดจดบันทึก | ร้อยละ ๖๐ ผ่านเกณฑ์ |
| **คุณลักษณะอันพึงประสงค์**  ใฝ่เรียนรู้ | สมุดจดบันทึก | ตรวจสมุดจดบันทึก | ร้อยละ ๖๐ ผ่านเกณฑ์ |
| **สมรรถนะ**  ๑. ความสามารถในการสื่อสาร | สมุดจดบันทึก | ตรวจสมุดจดบันทึก | ร้อยละ ๖๐ ผ่านเกณฑ์ |

**บันทึกหลังสอน**

๑. ผลการสอน

๒. ปัญหาและอุปสรรค

๓. ข้อเสนอแนะ

ลงชื่อ......................................................ผู้สอน

(อาจารย์จารุวัลย์ พิมผนวช)

**ความเห็นของหัวหน้ากลุ่มสาระการเรียนรู้วิชาภาษาไทย**

.............................................................................................................................................................................. ..............................................................................................................................................................................

ลงชื่อ................................................................

(อ.ดร.บัวลักษณ์ เพชรงาม)

หัวหน้ากลุ่มสาระการเรียนรู้วิชาภาษาไทย